У Дзяржаўным музеі гісторыі тэатральнай і музыкальнай культуры працуе цікавая выстава твораў Валянціны Маркавец-Бартлавай і Леаніда Бартлава, прысвечаная светлай памяці выдатнага Песняра зямлі беларускай Уладзіміра Мулявіна. Яна называецца “Іліятрапіён”, што ў перакладзе з лацінскага значыць “Сланечнік”. Менавіта гэты старажытны тэрмін — як сувымярэнне зямной чалавечай волі з воляй Божай — і стаў галоўным канцэптам экспазіцыі.